# IL TYRVING Forslag

#

# **ORGANISASJONSPLAN 2011**

**Innledning**

IL Tyrvings lov har bestemmelser om organisasjonsplanen i pkt 11.9, 11.10 c, 15 annet avsnitt og note 12. Planen regulerer lagets interne organisering, og skal behandles og vedtas på årsmøtet hvert år. Minimumsinnholdet omfatter de funksjoner og personer som skal bestemmes eller godkjennes på årsmøtet (se lovens pkt 11.9, 11.10 a-f og 15 annet avsnitt).

Vi tar som tidligere også med enkelte andre funksjoner i planen, pga den gode oversikt dette gir over lagets virksomhet og tillitsvalgte. Normalt er det vedkommende styre som skal bestemme funksjoner og oppnevne personer ut over lovens minimum. Når ikke-obligatoriske funksjoner er tatt inn i planen kan vedkommende styre foreta endringer etter årsmøtet, hvis ikke årsmøtet, organisasjonsplanen eller hovedstyret bestemmer noe annet.

For funksjoner som skal besettes ifølge loven, men som vi ikke klarer å fylle på årsmøtet, gis vedkommende styre fullmakt til å oppnevne personen senere. Oppnevnelser som foretas av gruppe- eller klubbhusstyrene forelegges for hovedstyret til godkjennelse.

Den endelige organisasjonsplanen omfatter også de tillitsvalgtes navn og funksjoner. Navnene tilføyes etter lagets årsmøte, og planen kunngjøres så snarest mulig på hjemmesiden.

### 1. **Hovedstyret m.v.**

 1.1 Laget ledes av hovedstyret, som er lagets høyeste myndighet mellom årsmøtene (lovens pkt 14).

 1.2 Hovedstyret består av leder, nestleder, lederen for friidrettsstyret, lederen for orienteringsstyret og 1 ytterligere styremedlem (som også er leder for klubbhusstyret), se lovens pkt 15 annet avsnitt. Lederen, nestlederen, 1 styremedlem og varamedlemmene velges på lagets årsmøte. Valgperioden er ett år.

1.3 Laget har følgende sentrale tillitsvalgte:

a) Hovedstyret (lovens 11.10 a/b) *Navnene fylles inn etter årsmøtet*

 - Leder

 - Nestleder

 - Leder av friidrettsgruppen (se 2.4 a)

 *-* Leder av orienteringsgruppen (se 3.4 a)

- 1 styremedlem (også leder av

 klubbhusstyret, se 4.4)

 - Varamedlem

 - Varamedlem

 b) Revisjonen (lovens 11.10 d) Navnene fylles inn etter årsmøtet

 - Hovedrevisor

 - Revisor

 - Revisor

 c) Valgkomitèen (lovens 11.10 f samt 2.4 b og 3.4 b nedenfor)

 Navnene fylles inn etter årsmøtet

 - Leder

 - Medlem

 - Medlem

 - Varamedlem

 d) Stiftelsen Bærum Idrettspark

 - Tyrvings representant: Erik Bølling (oppnevnt av hovedstyret)

 1.4 Hovedstyret oppnevner etter behov komiteer/utvalg/personer for spesielle oppgaver, og utarbeider mandat/instruks for disse (lovens pkt 14.3).

**2. Friidrettsgruppen**

 2.1 Friidrettsgruppens styre er ansvarlig for ledelse og drift av lagets friidrettsaktiviteter.

 2.2 Gruppestyret består av leder, nestleder og andre medlemmer, i alt 4-8 styremedlemmer. Styret velges på gruppens årsmøte. Varamedlemmer velges etter behov. Valgene skal forelegges for lagets årsmøte til godkjennelse.

2.3 Gruppestyrets leder er medlem av hovedstyret, med nestlederen eller et annet medlem av gruppestyret som personlig varamedlem.

2.4 Friidrettsgruppen har følgende tillitsvalgte (lovens pkt 12.10 c):

a) Gruppestyret

 - Leder Einar Drabløs

 - Nestleder og Idrett Jo Nesse

 - Anlegg Bjarne Nilssen

 - Arrangement Anneli Finnema

 - Leder for oppmenn Per Inge Galaaen

 - Sponsorarbeid Ole Røste

 b) Valgkomitéen

 - Leder

 - Medlem

 - Medlem

 Valgkomiteen velges på gruppeårsmøtet. Valget forelegges for lagets årsmøte til godkjennelse.

 2.5 Gruppestyret oppnevner etter behov komiteer/utvalg/personer for spesielle oppgaver på sitt område og utarbeider mandat/instruks for disse.

 2.6 Gruppestyret er ansvarlig overfor gruppens årsmøte og hovedstyret for gruppens økonomi. For gruppens økonomiske forpliktelser hefter hele laget, og gruppen kan ikke inngå avtaler eller representere laget utad uten hovedstyrets godkjennelse.

**3. Orienteringsgruppen**

###  3.1 Orienteringsgruppens styre er ansvarlig for ledelse og drift av lagets orienteringsaktiviteter.

 3.2 Gruppestyret består av leder, nestleder og andre medlemmer, i alt 4-8 styremedlemmer. Styret velges på gruppens årsmøte. Varamedlemmer velges etter behov. Valgene skal forelegges for lagets årsmøte til godkjennelse.

3.3 Gruppestyrets leder er medlem av hovedstyret, med nestlederen eller et annet medlem av gruppestyret som personlig varamedlem

3.4 Orienteringsgruppen har følgende tillitsvalgte (se lovens pkt 12.10 c):

a) Gruppestyret

 - Leder Dag Kolberg

 - Økonomi Thor Norderud

 - Sportskomitéen Arne Tiltnes

 - Rekruttkomitéen Hege Feiring

 - Arrangementskomitéen Eystein Weltzien

 - Kartkomitéen Per Kristian Ekeberg

 - Tur-orientering Unn Ellefsen

 b) Valgkomitéen

 - Leder Anna Göhlman

 - Medlem Morten Christophersen

 Valgkomiteen velges på gruppeårsmøtet. Valget forelegges for lagets årsmøte til godkjennelse

 3.5 Gruppestyret oppnevner etter behov komiteer/utvalg/personer for spesielle oppgaver på sitt område og utarbeider mandat/instruks for disse.

 3.6 Gruppestyret er ansvarlig overfor gruppens årsmøte og hovedstyret for gruppens økonomi. For gruppens økonomiske forpliktelser hefter hele laget, og gruppen kan ikke inngå avtaler eller representere laget utad uten hovedstyrets godkjennelse.

### **4. Klubbhuset**

4.1 Klubbhusstyret er ansvarlig for driften av klubbhuset. Hovedstyret fastsetter nærmere instruks for arbeidet.

4.2 Styret består av leder (se 1.3 a ovenfor) og nestleder valgt på lagets årsmøte samt en representant fra hver av friidrettsgruppen og orienteringsgruppen valgt på gruppenes årsmøter. Varamedlemmer velges etter behov.

4.3 Styrets leder er medlem av hovedstyret, med nestlederen eller et annet medlem av klubbhusstyret som personlig varamedlem.

4.4 Klubbhusdriften har følgende tillitsvalgte:

 *Navnene fylles inn etter årsmøtet*

\* Klubbhusstyret

 - Leder

 - Nestleder

 - Medlem

 - Medlem

 - Medlem

 4.5 Klubbhusstyret oppnevner etter behov komiteer/utvalg/personer for spesielle oppgaver på sitt område og utarbeider mandat/instruks for disse.

 4.6 Klubbhusstyret er ansvarlig overfor hovedstyret for klubbhusets økonomi. For klubbhusets økonomiske forpliktelser hefter hele laget, og styret kan ikke inngå avtaler eller representere laget utad uten hovedstyrets godkjennelse.

**5. Representanter til ting m.v**

 5.1 Lagets representanter til ting og møter i idrettsorganisasjoner som laget er tilsluttet oppnevnes av vedkommende styre hvis ikke årsmøtet bestemmer noe annet.